
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1219 

15 Ιουνίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ανάθεση έργου με μίσθωση. 1 

Χαρακτηρισμός ως χώρου που χρήζει ειδικής κρατι¬ 
κής προστασίας, σύμφωνα με το Ν. 1469/50, του 
Αμφιθεάτρου του Σπύρου Ευαγγελάτου στην οδό 
Αδριανού 111, στην Πλάκα - Αθήνα ιδ. Εμπορικής 


Τράπεζας της Ελλάδας. 2 

Τροποποίηση του Κανονισμού Εσωτερικής Υπηρεσίας 

του Διοικητικού Εφετείου Λαρίσης. 3 

Τροποποίηση του κανονισμού Εσωτερικής Υπηρεσίας 

του Εφετείου Ιωαννίνων. 4 

Σύσταση ίδιου Νομικού προσώπου με την επωνυμία 
«1η Ενιαία Σχολική Επιτροπή 1ου, 2ου, 3ου Νηπια¬ 
γωγείου και 1ου, 2ου, 3ου Δημοτικού Σχολείου Δή¬ 
μου Καλυβιών Αττικής». 5 

Σύσταση ίδιου Νομικού προσώπου στο Δήμο Καλυ¬ 
βιών Αττικής με την επωνυμία «2η Ενιαία Σχολική Ε¬ 
πιτροπή 1ου, 2ου Γυμνασίου και Λυκείου του Δή¬ 
μου Καλυβιών Αττικής». 6 


ΑΠΟΦΑΣΕΙ Σ 

Αριθ. Β2/2021 (1) 

Ανάθεση έργου με μίσθωση. 

01 ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 6 του Ν. 2527/1997 «Τροποποίηση και 
συμπλήρωση διατάξεων του Ν. 2190/1994 και άλλες δια¬ 
τάξεις» (Α' 206) 

β) Του άρθρου 22, παρ. 3του Ν. 2362/1995 «ΠερίΔημο¬ 
σίου Λογιστικού Ελέγχου των δαπανών του Κράτους» (Α' 
247) 

γ) Της απόφασης αριθ. 8210/8.3.1999του Πρωθυπουρ¬ 
γού και της Υπουργού Εσωτερικών, Δημόσιας Διοίκησης 
και Αποκέντρωσης «Ανάθεση αρμοδιοτήτων στους Υφυ¬ 


πουργούς Εσωτερικών, Δημόσιας Διοίκησης και Αποκέ¬ 
ντρωσης Λεωνίδα Τζανή και Γεώργιο Φλωρίδη» (Β' 198) 

δ) Της απόφασης αριθ. 1107147/1239/0006Α/1996του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων του Υπουργού Οικονομικών στους Υ¬ 
φυπουργούς Οικονομικών» (Β' 922) 

2. Την αριθ. 305/31.12.1998 απόφαση της Επιτροπής 
του άρθρου 2, παρ. 1, της αριθ. 55/1998 Π.Υ.Σ. 

3. Την από 21.10.1998 βεβαίωση του Νομικού Συμβού¬ 
λου του Ιδρύματος Κρατικών Υποτροφιών. 

4. Το Πρακτικό 17/13.10.1998 του Δ.Σ. του Ιδρύματος 
Κρατικών Υποτροφιών. 

5. Το γεγονός ότι από την εφαρμογή της απόφασης αυ¬ 
τής προκαλείται συνολική δαπάνη ύψους 7.000.000 δρχ. 
σε βάρος του προϋπολογισμού του Ι.Κ.Υ., η οποία θα κα¬ 
λυφθεί από επιχορήγησή του από τον Προϋπολογισμό 
Δημοσίων Επενδύσεων (Π.Δ.Ε.) του ΥΠ.Ε.Π.Θ. και ειδικό¬ 
τερα από τις πιστώσεις του έργου 9645542 «Υποτροφίες 
(ενέργεια 3.2Γ)» με ολικό προϋπολογισμό (1994-99) ύ¬ 
ψους 24.000 εκατ. δραχμών και 

6. Τις άμεσες και επιτακτικές ανάγκες του Ιδρύματος 
Κρατικών Υποτροφιών, αποφασίζουμε: 

1. Καθορίζουμε σε ένα (1) τον ειδικό επιστήμονα, που εί¬ 
ναι απαραίτητος για να του αναθέσει το Ίδρυμα Κρατικών 
Υποτροφιών έργο με σύμβαση μίσθωσης, διάρκειας ενός 
(1) έτους σύμφωνα με τις διατάξεις του άρθρου 6 του Ν. 
2527/1997. 

2. Το συγκεκριμένο έργο, που ανατίθεται στονπαραπά- 
νω ειδικό επιστήμονα, συνίσταται στα εξής αντικείμενα: 

α) Έρευνα, ανάλυση, αξιολόγηση και διασφάλιση της 
ποιότητας επί θεμάτων που άπτονται της διεθνούς επι¬ 
στημονικής συνεργασίας. 

β) Ανταλλαγή πληροφοριών με διεθνείς οργανισμούς 
και επεξεργασία στοιχείων με σκοπό τη δυνατότητα συμ¬ 
μετοχής του Ι.Κ.Υ. σε από κοινού ρω) θείε με τις ευρωπαϊ¬ 
κές εθνικές αρχές και ομόλογους διεθνείς οργανισμούς. 

γ) Καταγραφή και παρακολούθηση της κινητικότητας 
και της απορρόφησης από την αγορά εργασίας του επι¬ 
στημονικού δυναμικού, που ολοκληρώνει τις μεταπτυχια¬ 
κές του σπουδές μέσω υποτροφιών του Ι.Κ.Υ. 

3. Το έργο, το οποίο θα εκτελεστεί στον τόπο επαγγελ¬ 
ματικής εγκατάστασης του αναδόχου, θα ολοκληρωθεί 
μέσα σε ένα έτος, θα παραδίδεται τμηματικά και δεν ανά- 

γεται στον κύκλο των συνήθων καθηκόντων των υπηρε- 
τούντων στο Ι.Κ.Υ. υπαλλήλων. 

4.0 Ειδικός Επιστήμονας, που προαναφέρθηκε, πρέπει 
να έχει τουλάχιστον τα εξής προσόντα: 

Πτυχίο Πανεπιστημίου Τμήματος Πολιτικών Επιστημών 
και Διεθνών Σπουδών με μεταπτυχιακό τίτλο σπουδών σε 
διεθνείς και ευρωπαϊκές σπουδές, με εξειδίκευση στην 
ευρωπαϊκή διοίκηση, προηγούμενη εμπειρία σε θέματα 
διμερών συμφωνιών και συνεργασιών με αντικείμενο 
στην ευρωπαϊκή εκπαιδευτική πολιτική, άριστη γνώση της 
γαλλικής γλώσσας, καλή γνώση μιας ακόμα γλώσσας, 
γνώση ηλεκτρονικού υπολογιστή και χρήση ΙπΙβΓηβΙ. 

5. Η συνολική αμοιβή ανέρχεται στο ποσόν των επτά ε¬ 
κατομμυρίων (7.000.000) δραχμών συμπεριλαμβανομέ¬ 
νου και Φ.Π.Α. και η καταβολή της γίνεται με δελτίο παρο¬ 
χής υπηρεσιών, θεωρημένο από την οικεία Δ.Ο.Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 1999 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

Λ. ΤΖΑΝ ΗΣ Ν. ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Γ. ΑΡΣΕΝΗΣ 
-»- 

Αριθ. ΥΠΠΟ/ΔΙΛΑΠ/Γ/2179/26511 (2) 

Χαρακτηρισμός ως χώρου που χρήζει ειδικής κρατικής 
προστασίας, σύμφωνα με το Ν. 1469/50, του Αμφιθεά- 
ντρου του Σπύρου Ευαγγελάτου στην οδό Αδριανού 
111, στην Πλάκα - Αθήνα ιδ. Εμπορικής Τράπεζας της 
Ελλάδας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων που δημοσιεύθηκε στο ΦΕΚ 137/Α/26.7.85». 

β) Του άρθρου 52του Ν. 5351/32 «Περί Αρχαιοτήτων» ό¬ 
πως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) Του Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης ΦΕΚ 61/Α/13.4.92). 

ε) Του Ν.Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26..4.84 (ΦΕΚ54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑΥΠΠΟ/ΓΝΟΣ/57631/21.11.97 (ΦΕΚ 1080/ΤΒ/ 
5.12.97) με την οποία τροποποιείται η παρ. 8 του άρθρου 
6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/ΤΒ/ 
28.11.91). «Μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού» στους 
Γεν. Γραμματείς, Γεν. Διευθυντές και Προϊσταμένους των 
Δ/νσεων, Τμημάτων και Γραφείων της Κεντρικής Υπηρε¬ 
σίας του ΥΠΠΟ. 


3. Την εισήγηση του τμήματος Νεωτέρων Μνημείων και 
τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 14/13.5.99. αποφα¬ 
σίζουμε: 

Χαρακτηρίζουμε το χώρο, όπου στεγάζεται το Αμφιθέ¬ 
ατρο του Σπ. Ευαγγελάτου, στην οδό Αδριανού 111 στην 
Πλάκα - Αθήνα, ιδιοκτησίας Εμπορικής Τράπεζας της Ελ¬ 
λάδας, ως χρήζοντα ειδικής κρατικής προστασίας, σύμ¬ 
φωνα με το Ν. 1469/50, διότι επί σειρά ετών λειτουργεί ως 
πόλος θεατρικής δημιουργίας και παιδείας με σημαντική 
προσφορά στην πνευματική ζωή του τόπου. Παράλληλα 
με την αμιγώς θεατρική λειτουργία ο παραπάνω χώρος 
χρησιμοποιείται και για άλλες δραστηριότητες που καλύ¬ 
πτουν όλο το φάσμα της καλλιτεχνικής δημιουργίας) συ¬ 
ναυλίες, χορευτικές παραστάσιες, διαλέξεις κ.λ.π.) και 
για το λόγο αυτό έχει αναπόσπαστα συνδεθεί με την πο¬ 
λιτιστική ζωή της πρωτεύουσας και την μνήμη των Αθη¬ 
ναίων, ως ζωντανό πολιτιστικό κύτταρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 
-♦- 

Αριθ. 59560 (3) 

Τροποποίηση του Κανονισμού Εσωτερικής Υπηρεσίας 
του Διοικητικού Εφετείου Λαρίσης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17 του Ν. 1756/1988 εκ νέου με την πα¬ 
ράγραφο 4 του άρθρου 3 του Ν. 2479/1997. 

β) του άρθρου 29Α του Ν. 1558/1985 (Α' 137) όπως προ¬ 
στέθηκε με το άρθρο 27 του Ν. 2081/1992 (Α' 154) και τρο¬ 
ποποιήθηκαν με το άρθρο 1 παρ. 2α του Ν. 2469/1997 (Α' 
38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το αριθ. 918/28.4.1999 έγγραφο του Προέδρου Εφε- 
τώντου Διοικητικού Εφετείου Λαρίσης, αποφασίζουμε: 

Τη δημοσίευση στην Εφημερίδα της Κυβέρνησης της 
τροποποίησης του Κανονισμού Εσωτερικής Υπηρεσίας 
του Διοικητικού Εφετείου Λαρίσης, όπως διαμορφώθηκε 
με την 3/27.4.1999 απόφαση της Ολομέλειας του δικα¬ 
στηρίου αυτού, ο οποίος έχει ως εξής: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ 
ΔΙΟΙΚΗΤΙΚΟΥ ΕΦΕΤΕΙΟΥ ΛΑΡΙΣΗΣ 
Άρθρο 1 

Ο Κανονισμός αυτός, βασιζόμενος στις διατάξεις του Ν. 
1756/1988 «Κώδικας Οργανισμού Δικαστηρίων και Κατά¬ 
στασης Δικαστικών Λειτουργών» (ΦΕΚ 35Α'), όπως τρο¬ 
ποποιήθηκαν με τις διατάξεις των νόμων 1868/1989 (ΦΕΚ 
230Α'), 1968/1991 (ΦΕΚ 150 Α'), 2172/1993 (ΦΕΚ 207Α'), 
2331/95 (ΦΕΚ 173Α'), 2479/97 (ΦΕΚ 67Α') να ρυθμίζει τα 
θέματα που αναφέρονται στο νόμο αυτό. 

ΜΕΡΟΣ ΠΡΩΤΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΟΥ ΔΙΚΑΣΤΗΡΙΟΥ 
Άρθρο 2 

Διεύθυνση και Συγκρότηση του Δικαστηρίου 

1. Ο αρχαιότερος από τους υπηρετούντες Προέδρους 
Εφετών διευθύνει το Δικαστήριο και προΐσταται των υπη¬ 
ρεσιών της Γραμματείας. Τούτον απόντα ή κωλυόμενο α¬ 
ναπληρώνει ο έτερος Πρόεδρος και. αυτόν, αναπληρώ¬ 
νουν κατά σειρά αρχαιότητας οι Εφέτες που υπηρετούν 
στο Δικαστήριο, 

2. Το Δικαστήριο λειτουργεί σε δύο (2) Τμήματα με την 
ονομασία Α’ και Β'. 

3. Κάθε Τμήμα συγκροτείται από ένα Πρόεδρο Εφετών 
και ανάλογο αριθμό Εφετών, οι οποίοι κατανέμονται με 
πράξη του Προέδρου που διευθύνει το Δικαστήριο, ύστε¬ 
ρα από σχετική γνώμη και του άλλου Προέδρου. Μετακί¬ 
νηση σε άλλο Τμήμα κατά τη διάρκεια του δικαστικού έ¬ 
τους επιτρέπεται για λόγους εύρυθμης λειτουργίας του 
Δικαστηρίου ή για προσωπικούς λόγους του δικαστή. 

4. ι Στο Τμήμα που δεν υπηρετεί Πρόεδρος ή αυτός που 
υπηρετεί απουσιάζει ή κωλύεται για οποιονδήποτε λόγο, 
προεδρεύει ο αρχαιότερος Εφέτης που υπηρετεί σ'αυτό. 
Δύναται όμως να προεδρεύει, κατά περίπτωση και ο Πρό¬ 
εδρος του άλλου Τμήματος. 

5. Για τη συμπλήρωση ελλιπούς συνθέσεως των τμημά¬ 
των εκδίδεται πράξή του Προέδρου που διευθύνει το Δι¬ 
καστήριο. 

Άρθρο 3 

Ημέρες και ώρες Συνεδριάσεων 

1. Το Δικαστήριο συνεδριάζει για τη συζήτηση των εκδι- 
καζόμενων υποθέσεων και τη δημοσίευση των εκδιδόμε- 
νων αποφάσεώντου στην αίθουσα ακροατηρίου των διοι¬ 
κητικών δικαστηρίων, η οποία βρίσκεται στον πρώτο (ισό¬ 
γειο) όροφο του Δικαστικού Μεγάρου Λαρίσης. 

2. Ημέρα και ώρα συνεδριάσεων ορίζεται η 10η π.μ. 

α) Της Τρίτης, για τις υποθέσεις των διαφορών ουσίας 
και τις υποθέσεις της προεδρικής διαδικασίας και 

β) Της Τετάρτης, επομένης της ημέρας συζητήσεως 
των διαφορών ουσίας, για τις υποθέσεις ακυρωτικής αρ¬ 
μοδιότητας. 

3. Δημοσίευση αποφάσεων μπορεί να γίνει και σε οποι¬ 
αδήποτε άλλη εργάσιμη ημέρα και ώρα. 

4. Δεν ορίζονται τακτικές συνεδριάσεις 

α) Για τις ημέρες των εορτών των Χριστουγέννων και 
του: Νέου έτους από 20 Δεκεμβρίου μέχρι 10 Ιανουάριου. 

β) Γ ια τις ημέρες των εορτών του Πάσχα, κατά τη Με¬ 
γάλη Εβδομάδα και την μετά την Κυριακή του Πάσχα ε¬ 
βδομάδα. 

γ) Για τις θερινές διακοπές από 1 ης Ιουλίου μέχρι 15 Σε¬ 
πτεμβρίου. 

Κατά τα αμέσως ανωτέρω χρονικά διαστήματα των ε¬ 
ορτών Χριστουγέννων-Νέου έτους και Πάσχα (περίπτ. α 
και β) μπορεί να προσδιορισθούν συνεδριάσεις για κατε- 
πείγουσες υποθέσεις, όπως, ιδίως, του άρθρου 159 του 
ΚΦΔ, του άρθρου 20 παρ. 4 του Ν. 1868/1989, του άρθρου 
31 του Π.Δ/τος 341/1978 του άρθρου 73 του ΚΕΔΕ και του 
άρθρου 52 του Π.Δ/τος 18/1989, ενώ κατά την περίοδο 
των θερινών διακοπών (περίπτ. γ) εκδικάζονται υποθέσεις 
κατ’ εφαρμογή των διατάξεων του άρθρου 32 του Ν. 
1756/1988 (ίδ. και άρθρ. 6του παρόντος Κανονισμού). 


Άρθρο 4 

Αριθμός συνεδριάσεων και προσδιορισμός υποθέσεων 
κατά Τμήμα. 

1. Ορίζεται α)Μία (1) συνεδρίαση, κατά μήνα για τη συ¬ 
ζήτηση των υποθέσεων διαφορών ουσίας (πενταμελούς ή 
τριμελούς συνθέσεως). 

β)Μία (1) συνεδρίαση κατά μήνα για τη συζήτηση υπο¬ 
θέσεων προεδρικής διαδικασίας και 

γ) Μία (1) συνεδρίαση ανά δίμηνο για τις υποθέσεις α¬ 
κυρωτικής αρμοδιότητας, εκτός αν παρίσταται επείγου¬ 
σα ανάγκη συντομότερου προσδιορισμού δικασίμου για 
κάποιες από τις υποθέσεις αυτές. 

2. Οι πρωτοείσακτες υποθέσεις που προσδιορίζονται 
για εκδίκαση σε μηνιαία βάση, είναι ανάλογες προς τον ε- 
κάστοτε αριθμό των δικαστών που υπηρετούν σε κάθε 
Τ μήμα του δικαστηρίου, έτσι ώστε να ανατίθενται σε κάθε 
δικαστή. 

α) 4-6 υποθέσεις της ακυρωτικής διαδικασίας 

β) 2-3 υποθέσεις διοικητικών Συμβάσεων και 

γ) 6-8 υποθέσεις των λοιπών ανπκειμένων. 

3 Σε. εξαιρετικές περιπτώσεις (όπως λ,χ. ομοειδείς υ¬ 
ποθέσεις απλής φύσεως, σοβαροί λόγοι εκδίκασης υπο¬ 
θέσεων επειγούσης ανάγκης ή αποδοχή αιτήσεων προτι- 
μήσεως), είναι δυνατόν ο αριθμός των προσδιοριζόμενων 
υποθέσεων να αυξάνεται κατά ποσοστό έως 10%. 

Σε περίπτωση που δεν προσδιορίζονται υποθέσεις μιάς 
ή περισσότερων κατηγοριών από τις παραπάνω αναφε- 
ρόμενες, τότε γίνεται ανάλογη αύξηση του προσδιορι¬ 
σμού υποθέσεων από τις εκκρεμείς των λοιπών κατηγο¬ 
ριών. 

4. Ο προσδιορισμός των προς εκδίκαση υποθέσεων τό¬ 
σο της τακτικής διαδικασίας, όσο και της προεδρικής και 
των αιτήσεων αναστολών γενικώς, γίνεται με πράξη του 
Προέδρου που διευθύνει το Δικαστήριο, ενώ επί αιτήσε¬ 
ων ακυρώσεως εφαρμόζονται οι ειδικότερες διατάξεις 
του άρθρου 23 του Ν 1805/1988 (ΦΕΚ 199Α'). 

5. Οι υποθέσεις για τις οποίες έχει εκδοθεί προδικαστι- 
κή απόφαση, προσδιορίζονται σε δικάσιμο του Τμήματος 
που υπηρετεί ο εισηγητής. 

6. Συγχωρείται η αναβολή υποθέσεως σε δικάσιμο του 
άλλου Τμήματος, μόνο σε περίπτωση πρόδηλης συνάφει¬ 
ας με υπόθεση που εκκρεμεί στο Τμήμα αυτό, προς απο¬ 
φυγή εκδόσεως αντιφατικών αποφάσεων. 

Αρθρο 5 

Ολομέλεια του Δικαστηρίου 

1. Η Ολομέλεια του Δικαστηρίου συγκαλείται υποχρεω¬ 
τικά στις περιπτώσεις που προβλέπεται από το άρθρο 14 
του Ν. 1756/1988, όπως αντικαταστάθηκε από την παρ. 1 
του άρθρου 3του Ν. 1868/1989. 

2. Η σύγκληση της Ολομέλειας γίνεται οκτώ (8) τουλά¬ 
χιστον ημέρες πριν από την ημέρα συνεδριάσεως με πρά¬ 
ξη του Προέδρου που διευθύνει το Δικαστήριο, στην ο¬ 
ποία ορίζεται ο τόπος και ο χρόνος συνεδρίασης και τα θέ¬ 
ματα με τα οποία θα ασχοληθεί. Στην ίδια πράξη ορίζεται 
και ο δικαστής ή οι δικαστές που θα εισηγηθούν τα θέμα¬ 
τα αυτά, όταν αυτό είναι αναγκαίο. 

3. Κατά τα λοιπά, όπως και στην περίπτωση συγκλήσε- 
ωςτης Ολομέλειας κατόπιν αιτήσεως μέλους ή μελώντου 
Δικαστηρίου, εφαρμόζονται οι διατάξεις του άρθρου 14 
του Ν. 1756/1988, όπως αντικαταστάθηκε με την παρ. 1 
του άρθρου 3του Ν. 1868/1989. 

4. Οι αποφάσεις της Ολομέλειας καθώς και τα σχετικά 
πρακτικά υπογράφονται από τον Πρόεδρο του δικαστη¬ 
ρίου που διευθύνει τις εργασίες της και τον Γραμματέα, ο 
οποίος παρίσταται κατ’ αυτή και τηρεί τα πρακτικά, εκτός 
των περιπτώσεων που ο νόμος ορίζει διαφορετικά. 

Ο Κανονισμός όμως της Εσωτερικής Υπηρεσίας του Δι¬ 
καστηρίου και κάθε τροποποίησή του υπογράφεται από 
όλα τα μέλη αυτού, που παρέστησαν καθώς και από τον 
Γραμματέα. 

Άρθρο 6 

Τμήματα Διακοπών 

1. Το μήνα Απρίλιο κάθε έτους η Ολομέλεια του Δικα¬ 
στηρίου αποφασίζει: 

α) Για τα τμήματα διακοπών του Δικαστηρίου καθώς και 
για τις ημέρες και ώρες συνεδριάσεως και 

β) Το είδος και τον αριθ μό υποθέσεων που θα εκδικάζο- 
νται κατά το χρονικό αυτό διάστημα, λαμβάνοντας υπόψη 
όσα ορίζονται ειδικότερα στο άρθρο 32του Ν. 1756/1988 
(και στις παραγράφους 3,5 και 6 του άρθρου 27 αυτού). 

2. Η απόφαση αυτή υποβάλλεται στον Υπουργό Δικαιο¬ 
σύνης στο δεύτερο δεκαήμερο του Μαΐου κατά τα οριζό¬ 
μενα στην παρ. 3 του άρθρου 27 του Ν. 1756/1988 όπως 
αυτή αντικαταστάθηκε από την παρ. 5 του άρθρου 6 του 
Ν. 1868/1989. 

Άρθρο 7 

Οι πράξεις του Προέδρου που διευθύνει το Δικαστήριο 
και των αναπληρωτών του όταν αυτός κωλύεται ή απου¬ 
σιάζει, τοποθετούνται σε ιδιαίτερο φάκελο και είναι πά¬ 
ντοτε στη διάθεση όλων των δικαστών του δικαστηρίου. 

ΜΕΡΟΣ ΔΕΥΤΕΡΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ ΓΡΑΜΜΑΤΕΙΑΣ 

Άρθρο 8 

1. Ενόψει του συνολικού αριθμού των προβλέπόμενων 
οργανικών θέσεων των υπαλλήλων της γραμματείας του 
Δικαστηρίου που ανέρχονται σε οκτώ (8) συνολικώς (τέσ¬ 
σερις θέσεις γραμματέων, δύο θέσεις δακτυλογράφων 
και δύο θέσεις επιμελητών Δικαστηρίων), η Γραμματεία 
διαρθρώνεται ως ακολούθως: 

Α. Διεύθυνση των Υπηρεσιών της Γραμματείας και 

Β. Τμήμα Γ ραμματείας - Συνεδριάσεων 

Άρθρο 9 

Διεύθυνση Υπηρεσιών της Γ ραμματείας 

1. Η Γραμματεία του Δικαστηρίου αποτελεί Διεύθυνση, 
σύμφωνα με τις διατάξεις των άρθρων 9 και 16 παρ. 8 του 
Ν. 1586/1986 (ΦΕΚ37/Α') και της 117830/1987 απόφασης 
των Υπουργών Προεδρίας της Κυβέρνησης και Δικαιοσύ¬ 
νης (ΦΕΚ719/Β*). 

Ο Γραμματέας του Δικαστηρίου διευθύνει τις Υπηρε¬ 
σίες της Γ ραμματείας, σύμφωνα με τις εντολές του Προ¬ 
έδρου του Δικαστηρίου και ασκεί όλες τις αρμοδιότητες 
και τα καθήκοντα που ορίζονται στις κείμενες διατάξεις - 
άρθρα 7 και 10 του Ν. 1756/1988 (Α'/35) όπως αυτά αντι- 
καταστάθηκαν με τα άρθρα 1 και 2 του Ν. 1868/1989 
(Α'/230) αντιστοίχως - και ιδίως: 

α) Διευθύνει τις υπηρεσίες της Γραμματείας, συντονί¬ 
ζει, κατευθύνει και επιβλέπει όλους τους υπαλλήλους του 
Δικαστηρίου και παίρνει κάθε μέτρο κατά την κρίση του 
για την επίτευξη των σκοπών του Δικαστηρίου και την εύ¬ 


ρυθμη διεξαγωγή των εργασιών της Γ ραμματείας αυτού. 
Συντάσσει τις εκθέσεις εμφανίσεως και αναχωρήσεως 
των δικαστών και των υπαλλήλων του Δικαστηρίου. Συ¬ 
ντάσσει τις εκθέσεις υπηρεσιακής ικανότητας των υπαλ¬ 
λήλων της Γ ραμματείας για όσους έχει αρμοδιότητα και 
τηρεί τους ατομικούς φακέλους των δικαστών και υπαλ¬ 
λήλων, ως και το εμπιστευτικό πρωτόκολλο του Δικαστη¬ 
ρίου. Τηρεί τα πρωτότυπα των αποφάσεων των Ολομε¬ 
λειών του Δικαστηρίου και το βιβλίο πράξεων του Προέ¬ 
δρου που διευθύνει το Δικαστήριο. Τηρείομοίωςτο βιβλίο 
προσελεύσεως και αποχώρησης των υπαλλήλων, μερι¬ 
μνά για τη βιβλιοδέτηση των Τόμων των αποφάσεων, των 
Πρακτικών, των Βιβλίων και Συγγραμμάτων κ.λ,π. 

β) Έχει τη διαχείριση των παγίων χορηγημάτων γραφι¬ 
κής ύλης και καθαριότητας και διενεργεί τις διάφορες 
προμήθειες. 

γ) Ενεργεί για την παραλαβή και το χαρακτηρισμό της 
αλληλογραφίας και τη στη συνέχεια προώθηση στους αρ¬ 
μόδιους δικαστές και υπαλλήλους, την τήρηση των βι¬ 
βλίων αδειών (κανονικών και αναρρωτικών) δικαστών και 
υπαλλήλων, τη χρέωση και επίβλεψη της δακτυλογράφου 
ή των δακτυλογράφων, συντάσσοντας για κάθε εβδομά¬ 
δα δελτίο αποδόσεως. 

δ) Μεριμνά και ενεργεί τα απαραίτητα για τη διακήρυξη 
διαγωνισμών και δημοπρασιών. 

ε) Παραλαμβάνει και μεριμνά για τη φύλαξη των βιβλίων 
και λοιπών συγγραμμάτων της Βιβλιοθήκης του Δικαστη¬ 
ρίου. 

στ) Μεριμνά για την εκτύπωση και ανατύπωση εντύπων 
και βιβλίων της Γ ραμματείας του Δικαστηρίου. 

ζ) Παραλαμβάνει, καταγράφει και παρακολουθεί τη 
χρήση των επίπλων και του λοιπού εξοπλισμού του δικα¬ 
στηρίου κλπ. 

η) Υπογράφει τις κατά Νόμο βεβαιώσεις και τα πιστο¬ 
ποιητικά που εκδίδει η Γ ραμματεία του δικαστηρίου και ε¬ 
νεργεί την αλληλογραφία με τις ά\λες Υπηρεσίες, όπου 
κατά Νόμο απαιτείται. 

2. Τον Γραμματέα απόντα ή κωλυόμενο αναπληρώνει 
στη Διεύθυνση των Υπηρεσιών της Γ ραμματείας ο επόμε¬ 
νός του ιεραρχικά που, ορίζεται από τον Πρόεδρο που δι¬ 
ευθύνει το Δικαστήριο, και στα λοιπά καθήκοντά του ο υ¬ 
πάλληλος που ορίζεται από τον ίδιο (Γραμματέα). 

Αρθρο 10 

Τμήμα Γ ραμματείας - Συνεδριάσεων 

1. Στο Τμήμα αυτό υπάγονται οι υπάλληλοι που εκτε- 
λούν τα καθήκοντα όλων των Σχηματισμών του Δικαστη¬ 
ρίου, ήτοι του Σχηματισμού Διαφορών Ουσίας (Πενταμε¬ 
λούς και Τριμελούς συνθέσεως) και του Σχηματισμού Α¬ 
κυρωτικής Αρμοδιότητας, της Γραμματείας Έδρας 
(Πενταμελούς - Τριμελούς Συνθέσεως), Εισαγωγής και 
Προσδιορισμού υποθέσεων, Δημοσίευσης και καθαρο- 
γραφής αποφάσεων, καταθέσεως Ενδίκων Μέσων και 
Βοηθημάτων κλπ. 

2.0 Προϊστάμενος του Τμήματος αυτού, συντονίζει τις 
εργασίες του Τμήματος, επιβλέπει και κατευθύνει τους υ¬ 
παλλήλους σύμφωνα με τις οδηγίες των Προέδρων του 
Δικαστηρίου και του Προϊσταμένου της Διεύθυνσης 
Γραμματείας. Πρέπει να είναι ενήμερος όλων των θεμά¬ 
των και αντικειμένων του τμήματος και να εκτελεί και ο ί¬ 
διος τις εργασίες των αντικειμένων του τμήματος που ε- 

κτελούν και οι λοιποί υπάλληλοι, ώστε να γίνεται ορθολο¬ 
γικός καταμερισμός της εργασίας. 

3. Στα καθήκοντα των υπαλλήλων του Τμήματος αυτού 
περιλαμβάνεται, ενδεικτικώς μεταξύ άλλων. Η συμμετοχή 
τούτων στη σύνθεση συνεδριάσεων του Δικαστηρίου, ως 
γραμματέων. Η σύνταξη πρακτικών, εκθέσεων, πράξεων 
και άλλων εγγράφων που απαιτεί ο Νόμος για την πιστο¬ 
ποίηση των δικαστικών ενεργειών. Η παραλαβή και κατα- 
χώρηση στα οικεία βιβλία των ασκούμενων ενώπιον του 
Δικαστηρίου ένδικων μέσων και βοηθημάτων ή αιτήσεων, 
των δηλώσεων παραιτήσεως από τα ασκηθέντα ένδικα 
μέσα, πρόσθετων λόγων, παρεμβάσεων κλπ. Η καταχώ- 
ρηση των προσδιοριζομένων προς εκδίκαση υποθέσεων 
στα πινάκια των οριζομένων δικασίμων. Η σύνταξη και η 
συνυπογραφή των πράξεων του προέδρου περί ορισμού 
δικασίμου. Η παραλαβή δικογράφων υπομνημάτων κλπ. 
και η σύνταξη πράξεων καταθέσεως αυτών. Η σύνταξη 
και υπογραφή κλήσεων. Η τήρηση και ενημέρωση των 
προβλεπόμενων για τη Γραμματεία βιβλίων. Η διόρθωση 
και υπογραφή των αποφάσεων και των αντιγράφουν αυ¬ 
τών, και η παράδοσή τους επιμελητές, με εντολή για κοι¬ 
νοποίησή τους στους διαδίκους. Η παρακολούθηση της 
πορείας των υποθέσεων για τις οποίες εκδόθηκαν προδι- 
καστικές ή αναβλητικές αποφάσεις. Η συσχέτιση συνα¬ 
φών εκκρεμών προς προσδιορισμό υποθέσεων, για την ε¬ 
νότητα της δικαστικής κρίσεως. Η κατάρτιση καταστάσε¬ 
ων για την απόδοση και κατάπτωση των παραβολών, 
σύμφωνα με το περιεχόμενο των εκδιδόμενων αποφάσε¬ 
ων. Η αλληλογραφία με άλλες υπηρεσίες κατ’ εντολή του 
Γραμματέα. Η σύνταξη Εκθέματος. Η αποστολή των φα¬ 
κέλων, έπειτα από τη λήξη της προθεσμίας αναιρέσεως ή 
της εφέσεως στις ακυρωτικές διαφορές, προς τις Αρχές 
που εξέδωσαν τις πράξεις και στο Αρχείο. Η σύνταξη των 
μισθοδοτικών καταστάσεων και των λοιπών απαιτούμε- 
νω ν από το Ν όμο δικαιολογητικών, και η βάσει αυτών πλη¬ 
ρωμή των μισθών, οδοιπορικών, αποζημιώσεων κλπ. 
προς τους δικαστές και υπαλλήλους του Δικαστηρίου. Η 
σύνταξη μηνιαίων και ετήσιων στατιστικών στοιχείων. Η 
πληροφόρηση των διαδίκων για την πορεία των υποθέ¬ 
σεων. Η χορήγηση αντιγράφων από έγγραφα δικογρα¬ 
φιών που εκκρεμούν στο Δικαστήριο, υπό τους περιορι¬ 
σμούς του Νόμου. Η μέριμνα συμπληρώσεως των ελλει- 
πόντων στοιχείων και τελών της διαδικασίας εκδίκασης 
των υποθέσεων. Η μέριμνα της καταστροφής του Αρχεί¬ 
ου και τέλος. Κάθε άλλη ενέργεια αναγκαία για τη λει¬ 
τουργία και διεξαγωγή της Υπηρεσίας. 

Αρθρο 11. 

Γραφείο Επιμελητών Δικαστηρίου 
Το γραφείο αυτό υπάγεται στο Γραμματέα του Δικα¬ 
στηρίου (άρθρο 9 Ν. 1586/1986). 

Οι εργασίες που εκτελούν οι επιμελητές και οι οποίες 
προβλέπονται από τις εκάστοτε ισχύουσες διατάξεις ορί¬ 
ζονται από τον Πρόεδρο που διευθύνει το Δικαστήριο ή α¬ 
πό τον Γ ραμματέα. 

ΜΕΡΟΣ ΤΡΙΤΟ 

ΛΟΙΠΕΣ ΔΙΑΤΑΞΕΙΣ ΓΕΝΙΚΟΥ ΠΕΡΙΕΧΟΜΕΝΟΥ 
Άρθρο 12 

Σφραγίδα Δικαστηρίου 

Η σφραγίδα του Δικαστηρίου, που προβλέπεται από το 
άρθρο 21 του Ν. 1756/1988, χρησιμοποιείται από: α) Τον 


Πρόεδρο που διευθύνει το Δικαστήριο ή το νόμιμο ανα¬ 
πληρωτή του, β) Το Γραμματέα και γ) από τον Προϊστά¬ 
μενο του Τμήματος της Γραμματείας του Δικαστηρίου. 

Άρθρο 13 

Περιαφή του Εκτελεστήριου Τύπου 

Η περιαφή των αποφάσεων του Δικαστηρίου από τον ε- 
κτελεστήριο τύπο - όπου προβλέπεται από το Νόμο - γί¬ 
νεται από τον Πρόεδρο που διευθύνει το Δικαστήριο και 
σε περίπτωση απουσίας ή κωλύματος τούτου από το νό¬ 
μιμο αναπληρωτή του. 

Άρθρο 14 

Ασφάλεια Καταστήματος Δικαστηρίου 

Ο Γραμματέας του δικαστηρίου και οι λοιποί υπάλληλοι 
είναι υποχρεωμένοι να λαμβάνουν όλα τα πρόσφορα μέ¬ 
τρα, σύμφωνα με τις οδηγίες του Προέδρου που διευθύ¬ 
νει το Δικαστήριο ώστε να αποκλεισθεί περίπτωση διάρ¬ 
ρηξης των γραφείων του καταστήματος, πυρκαγιάς, α¬ 
πώλειας δικογραφιών κλπ. 

Η ισχύς του κανονισμού όπως ήδη τροποποιείται και α¬ 
ναμορφώνεται, ισχύει από 1ης Ιουλίου 1999. 

Κρίθηκε, αποφασίστηκε και εκδόθηκε στη Λάρισα στις 
27 Μαρτίου 1999. 

Ο Πρόεδρος 

που διευθύνει το Δικαστήριο 
ΚΩΝ/ΝΟΣ ΑΝΑΓΝΩΣΤΟΥ 
Πρόεδρος Εφετών Δ.Δ. 

ΟΓραμματέας 
ΔΗΜΗΤΡΙΟΣ ΛΑΓΓΓΑΣ 

Οι Δικαστές 

ΑΘΑΝΑΣΙΟΣ ΛΙΑΓΚΑΣ, ΣΤΑΥΡΟΥΛΑ ΣΤΑΜΟΥΛΗ-ΣΕΙΡΑ- 
ΓΑΚΗ, ΔΗΜΗΤΡΙΟΣΣΤΑΘΟΠΟΥΛΟΣ, ΜΑΡΙΑΑΓΓΕΛΑ- 
ΚΟΠΟΥΛΟΥ-ΞΥΠΟΛΙΤΑ, ΚΩΝΣΤΑΝΤΙΝΙΑ ΜΑΡΓΑΡΙ¬ 
ΤΗ, ΠΑΝΑΓΙΩΤΗΣ ΚΟΚΚΙΝΟΓΟΥΛΗΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-φ- 

Αριθ. 57710 ( 4 ) 

Τροποποίηση του Κανονισμού Εσωτερικής Υπηρεσίας 
του Εφετείου Ιωαννίνων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα- 
φος 2του άρθρου 17του Ν. 1756/1988 εκ νέου με την πα¬ 
ράγραφο 4 του άρθρου 3 του Ν. 2479/1997. 

β) Του άρθρου 29Α του Ν. 1558/1985 (Α' 137) όπως 
προστέθηκε με το άρθρο 27 του Ν. 2081 /1992 (Α' 154) και 
τροποποιήθηκαν με το άρθρο 1 παρ. 2ατου Ν. 2469/1997 
(Α' 38) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το αριθ. 297/21.4.1999 έγγραφο του Προέδρου Εφε- 
τώντου Εφετείου Ιωαννίνων, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Εφετείου Ιωαννίνων, όπως διαμορφώθηκε με την 
21/1999 απόφαση της Ολομέλειας του δικαστηρίου αυ¬ 
τού, ο οποίος έχει ως εξής: 

Για τους λόγους αυτούς: 

Τροποποιεί τον κανονισμό της Εσωτερικής Υπηρεσίας 
του Εφετείου Ιωαννίνων, με το οποίο ρυθμίζονται θέματα 
που αναφέρονται ειδικότερα στη λειτουργία της Διεύθυν¬ 
σης και των Τμημάτων της Γραμματείας αυτού σύμφωνα 
με τις διατάξεις του άρθρου 17παρ. 5του Ν. 1756/1988, 
όπως ισχύει σήμερα, ως εξής: 

Α) ΠΟΛΙΤΙΚΑ ΔΙΚΑΣΤΗΡΙΑ: 

Το Τριμελές και Πενταμελές Πολιτικό Εφετείο θα συνε¬ 
δριάζουν την 1 η και 3η Τετάρτη κάθε μήνα στο ακροατή¬ 
ριο του Εφετείου, ώρα 10 π.μ. με υποθέσεις προς συζή¬ 
τηση (είτε για πρώτη φορά, είτε ύστερα από αναβολή) ό¬ 
χι περισσότερες από επτά (7) σε κάθε δικάσιμο, για κάθε 
εφέτη, που υπηρετεί εκάστοτε στο Εφετείο Ιωαννίνων. 

Πολιτικές υποθέσεις δεν θα προσδιορίζονται για εκδί¬ 
καση στο διάστημα α) από 18 Δεκεμβρίου κάθε χρόνου 
μέχρι και 8 Ιανουάριου του επόμενου χρόνου και β) από 
την Κυριακή των Βαΐων μέχρι και την Κυριακή του Θωμά, 
όπως επίσης και κατά τον μήνα Ιούνιο κάθε χρόνου. 

Β) ΠΟΙΝΙΚΑ ΔΙΚΑΣΤΗΡΙΑ: 

Την 1η και 3η Τρίτη και 1η και 3η Πέμπτη κάθε μήνα και 
ανάλογα με τον αριθμό αριθμό των υποθέσεων που εκ- 
κρεμούν, συνεδριάζουν: 

1) Το Πενταμελές Εφετείο (εφέσεις - κακουργήματα) με 
προσδιοριζόμενες υποθέσεις ουσίας, κατ’ ανώτατο όριο 
δέκα (10), από τις οποίες οι οκτώ (8) θα προσδιορίζονται 
από τον Εισαγγελέα Εφετών και οι υπόλοιπες από το Δι¬ 
καστήριο στην περίπτωση αναβολής σε ρητή δικάσιμο. 

2) Το Μικτό Ορκωτό Εφετείο με προσδιοριζόμενες υποθέ¬ 
σεις ουσίας (πλην συγχωνεύσεις, αποδόσεις κ.λ.π.) δύο (2). 

3) Το Τριμελές για κακουργήματα Εφετείο, (Πρωτοβάθ¬ 
μιο κακουργήματα) με προσδιοριζόμενες υποθέσεις ου¬ 
σίας κατ’ ανώτατο όριο δώδεκα (12), από τις οποίες οι δέ¬ 
κα (10) θα προσδιορίζονται από τον Εισαγγελέα και οι υ¬ 
πόλοιπες από το Δικαστήριο στην περίπτωση αναβολής 
σε ρητή δικάσιμο. 

4) Το Τριμελές Εφετείο (Δευτεροβάθμιο - εφέσεις πλημ¬ 
μελημάτων), με προσδιοριζόμενες υποθέσεις ουσίας κατ' 
ανώτατο όριο είκοσι πέντε (25), από τις οποίες οι είκοσι 
(20) θα προσδιορίζονται από τον Εισαγγελέα και οι υπό¬ 
λοιπες από το Δικαστήριο στην περίπτωση αναβολής σε 
ρητή δικάσιμο. 

Κατά τη διάρκεια των δικαστικών διακοπών το μεν Τρι¬ 
μελές Εφετείο (Β/θμιο) θα συνεδριάζει κατά τον μήνα Ι¬ 
ούλιο και σε ημέρα Πέμπτη, το δε Τριμελές Εφετείο Κα¬ 
κουργημάτων κατά τον μήνα Σεπτέμβριο και σε ημέρα 
Τρίτη, που θα προσδιορίζονται από την Ολομέλεια του Ε¬ 
φετείου για τον καθορισμό των τμημάτων διακοπών. 

Ποινικές υποθέσεις προσδιοριζόμενες πέραν του πα¬ 
ραπάνω προβλεπομένου αριθμού θα θεωρούνται απο- 
συρθείσες και το Δικαστήριο θα απέχει από την εκδίκασή 
τους. 


Γ) ΓΡΑΜΜΑΤΕΙΑ: 

Η Γραμματεία του Εφετείου Ιωαννίνων διαιρείται σε δύο 
τμήματα, σε κάθε ένα των οποίων θα υπηρετούν πέντε (5) 
υπάλληλοι, δεδομένου ότι σήμερα υπηρετούν δέκα (10) 
δικαστικοί υπάλληλοι, μη συμπεριλαμβανομένης της 
Προϊσταμένης της Δ/νσης της Γ ραμματείας αυτού. 

Ιο. ΠΟΛΙΤΙΚΟ ΤΜΗΜΑ: 

Στο τμήμα αυτό θα διεξάγονται οι εργασίες: 1) της πα¬ 
ραλαβής και προσδιορισμού όλων των εισερχομένων δι¬ 
κογράφων εφέσεων, επί υποθέσεων τακτικής διαδικα¬ 
σίας, εκούσιας δικαιοδοσίας, εργατικών διαφορών, μι¬ 
σθώσεων, καθώς και των δικογράφων των προσφυγών, 
αιτήσεων, κλήσεων κλπ., 2) της τήρησης των πινακίων εγ¬ 
γραφής πολιτικών υποθέσεων (Τριμελούς, Πενταμελούς 
σύνθεσης και όρκων), καθώς και των βιβλίων καταχώρη- 
σης των εισερχομένων δικογράφων), 3) της τήρησης των 
βιβλίων δημοσίευσης αποφάσεων και την καθαρογραφή 
αυτών, των βιβλίων Εισηγητών, κίνησης δικογραφιών, 
Πράξεων και αποφάσεων του Προέδρου, διαφόρων πρα¬ 
κτικών, πρακτικών μειοψηφιών, παρατάσεως προθε¬ 
σμιών, καταχώρησης δηλώσεων παραιτήσεως από ένδι¬ 
κα μέσα, πιστοποιητικών, ενδίκων μέσων (αναιρέσεων, α- 
ναψηλαφήσεων, ανακοπών ερημοδικίας), και 4) της 
αρχειοθέτησης και φύλαξης των πολιτικών αποφάσεων 
και δικογραφιών, της έκδοσης απογράφων και της χορή¬ 
γησης αντιγράφων και πιστοποιητικών επί των άνω απο¬ 
φάσεων. 

2ο. ΠΟΙΝΙΚΟ ΤΜΗΜΑ: 

Στο τμήμα αυτό θα διεξάγονται οι εργασίες: 1) της σύ¬ 
νταξης (καθαρογραφής) των πρακτικών και αποφάσεων 
όλων των συνεδριάσεων των Ποινικών Δικαστηρίων, 2) 
της τήρησης των βιβλίων δημοσίευσης (καταχώρησης) 
των αποφάσεων τούτων, της τήρησης των βιβλίων ανα¬ 
βλητικών υποθέσεων, αιτήσεων ακυρώσεως, λιπομαρτύ¬ 
ρων, ενδίκων μέσων, εκτοπιζομένων, αλφαβητικών ευρε¬ 
τηρίων, πιστοποιητικών αναστολών εκτελέσεως ποινών 
και πρωτοκόλλου αλληλογραφίας, 3) της τήρησης των βι¬ 
βλίων εισπράξεως τελών ποινικής διαδικασίας μετατρο¬ 
πής ποινών, των βιβλίων αποληψίμων, των βιβλίων πει¬ 
στηρίων και των λοιπών εν χρήσει βιβλίων του τμήματος 
και 4) της τήρησης των βιβλίων βουλευμάτων (προτάσε¬ 
ων και αποφάσεων), της καθαρογραφής των βουλευμά¬ 
των (προτάσεων και λοιπής αλληλογραφίας) και της τή¬ 
ρησης των βιβλίων πρακτικών διασκέψεων, πρωτοκόλλου 
αλληλογραφίας, ενδίκων μέσων, εγγυοδοσίας και κατα¬ 
χώρησης επιβαλλομένων προστίμων σε ψευδομηνυτές. 

Κρίθηκε, αποφασίστηκε στα Ιωάννινα στις 17 Μαρτίου 
1999 και δημοσιεύθηκε στις 24 Μαρτίου 1999. 

Ο Πρόεδρος 
ΝΙΚ. ΜΑΝΤΗΣ 

Η Γραμματέας 
ΒΑΣΙΛΙΚΗ ΜΗΤΣΗ 

Τα Μέλη 

Α. ΣΤΡΑΤΙΚΗΣ, Ε. ΣΤΕΡΓΙΩΤΗΣ, I. ΣΙΔΕΡΗΣ 
Θ. ΣΑΚΕΛΛΙΟΣ, Ε. ΔΗΜΗΤΣΑ, Α. ΝΙΚΟΛΕΤΑΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 




ΕΦΗΜΕΡΙΣΤΉΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 08/ΔΤΑ/4700+08/ΔΤΑ/4611 (5) 

Σύσταση ίδιου Νομικού προσώπου με την επωνυμία «1η 
Ενιαία Σχολική Επιτροπή 1ου, 2ου, 3ου Νηπιαγωγείου 
και 1ου, 2ου, 3ου Δημοτικού Σχολείου Δήμου Καλυ¬ 
βιών Αττικής». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου του 203 Π.Δ. 410/95. 

2. Τις διατάξεις του άρθρου 5 του Ν. 1894 / 90. 

3. Τις διατάξεις του Ν. 2503 / 97 «Διοίκηση, Οργάνωση 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση» και άλλες διατάξεις. 

4. Τις ρυθμίσεις του άρθρου 29Α του Ν. 1558/86 που 
προστέθηκε με το άρθρο 27 Ν. 2081/92 σχετικά με την υ¬ 
ποχρέωση αναγραφής «κάλυψη δαπάνης» που συνεπά¬ 
γεται η έκδοση κάθε κανονιστικής διάταξης. 

5. Την αρ. 08/ ΔΤΑ/ οικ2509/10-10-1997 απόφαση του 
Γενικού Γραμματέα της Περιφέρειας Αττικής για μετάβα¬ 
ση εξουσίας υπογραφής εγγράφων στον Προϊστάμενο 
της Δ/νσης Τοπικής Αυτοδιοίκησης Ανατολικής Αττικής. 

6. Τις αριθ. 36157 / 96 και 36159 + 36156 αποφάσεις 
μας. 

7. Τις αριθ. 32 / 99 και 33 / 99 αποφάσεις του Δημοτικού 
Συμβουλίου Καλυβιών, αποφασίζουμε: 

1. Σύσταση Επωνυμίας : 

Συστήνουμε ίδιο Νομικό πρόσωπο στο Δήμο Καλυβιών 
του Νομού Αττικής με την επωνυμία «1 η Ενιαία Σχολική Ε¬ 
πιτροπή 1ου, 2ου, 3ου Νηπιαγωγείου και 1ου, 2ου, 3ου 
Δημοτικού Σχολείου Δήμου Καλυβιών Αττικής». 

2. Σκοπός: 

Σκοπός του Νομικού Προσώπου είναι: 

Η διαχείριση πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

Η εκτέλεση μικρών έργων για επισκευή και συντήρηση 
διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για την λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
αυτών μονάδων. 

Η διαχείριση των εσόδων από την ενδεχόμενη εκμετάλ¬ 
λευση των σχολικών αυτών μονάδων. 

3. Διοίκηση Νομικού Προσώπου: 

Το Νομικό πρόσωπο διοικείται από 13μελές Διοικητικό 
Συμβούλιο αποτελούμενο από: 

α) Τον εκάστοτε Δήμαρχο, ή άλλο αιρετό ή μη, που ορί¬ 
ζεται από αυτόν ως Πρόεδρο αυτού, 
β) Τον εκάστοτε Δ/ντή του 1ου Νηπιαγωγείου, 
γ) Τον εκάστοτε Δ/ντή του 2ου Νηπιαγωγείου, 
δ) Τον εκάστοτε Δ/ντή του 3ου Νηπιαγωγείου, 
ε) Τον εκάστοτε Δ/ντή του 1ου Δημοτικού, 
στ) Τον εκάστοτε Δ/ντή του 2ου Δημοτικού, 
ζ) Τον εκάστοτε Δ/ντή του 3ου Δημοτικού, 
η) Τον εκπρόσωπο του Συλλόγου Γονέων και Κηδεμό¬ 
νων μαθητών του 1ου Δημοτικού Σχολείου. 


θ) Τον εκπρόσωπο του Συλλόγου Γονέων και Κηδεμό¬ 
νων μαθητών του 2ου Δημοτικού Σχολείου. 

ι) Τον εκπρόσωπο του Συλλόγου Γονέων και Κηδεμό¬ 
νων μαθητών του 3ου Δημοτικού Σχολείου. 

κ) Έναν Δημότη, οριζόμενο από το Δημοτικό Συμβού¬ 
λιο. 

λ) Δύο Δημοτικούς Συμβούλους οριζόμενους από το 
Δημοτικό Συμβούλιο. 

Η θητεία των μελών του Δ. Σ. ακολουθεί τη δημοτική πε¬ 
ρίοδο. 

4. Πόροι: 

Πόροι του Νομικού Προσώπου είναι: 
α) Η ετήσια επιχορήγηση του Δήμου, 
β) Η ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Περιουσία: 

Περιουσία του Νομικού Προσώπου είναι η υπάρχουσα 
κινητή και ακίνητη και αυτή που τυχόν θα αφιερωθεί. 

6. Εκπροσώπηση: 

Το Νομικό Πρόσωπο εκπροσωπείται στα Δικαστήρια και 
σε κάθε Δημόσια Αρχή, από τον Πρόεδρο του Δ. Σ. και ό¬ 
ταν αυτός απουσιάζει ή κωλύεται από τον Αντιπρόεδρο. 

7. Ακροτελεύτια διάταξη: 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Καλυ¬ 
βιών. 

Ανακαλούμε τις αριθμ. 36157 / 96 και 36159 + 36155 α¬ 
ποφάσεις μας. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Παλλήνη, 4 Ιουνίου 1999 

Με εντολή Γενικού Γ ραμματέα Περιφέρειας 
Ο Προϊστάμενος Διεύθυνσης 
ΑΘΑΝΑΣΙΟΣ ΤΑΓΑΡΗΣ 

-Φ- 

Αριθ, 08/ΔΤΑ/4702+08/ΔΤΑ/4701 (6) 

Σύσταση ίδιου Νομικού προσώπου στο Δήμο Καλυβιών 
Αττικής με την επωνυμία « 2η Ενιαία Σχολική Επιτροπή 
1ου, 2ου Γυμνασίου και Λυκείου του Δήμου Καλυβιών 
Αττικής». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου του 203 Π.Δ. 410/95. 

2. Τις διατάξεις του άρθρου 5 του Ν. 1894 / 90. 

3. Τις διατάξεις του Ν. 2503 / 97 «Διοίκηση, Οργάνωση 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση» και άλλες διατάξεις. 

4. Τις ρυθμίσεις του άρθρου 29Α του Ν. 1558/86 που 
προστέθηκε με το άρθρο 27 Ν 2081/92 σχετικά με την υ¬ 
ποχρέωση αναγραφής «κάλυψη δαπάνης» που συνεπά¬ 
γεται η έκδοση κάθε κανονιστικής διάταξης. 

5. Την αρ. 08 / ΔΤΑ / οικ2509 /10-10-1997 απόφαση του 
Γενικού Γ ραμματέα της Περιφέρειας Αττικής για μετάβα¬ 
ση εξουσίας υπογραφής εγγράφων στον Προϊστάμενο 
της Δ/νσης Τοπικής Αυτοδιοίκησης Ανατολικής Αττικής. 

6. Τις αριθ. 36157/96 και 36159 + 36156 αποφάσεις μας. 

7. Τις αριθ. 31/99 και 34 / 99 αποφάσεις του Δημοτικού 
Συμβουλίου Καλυβιών, αποφασίζουμε: 

1. Σύσταση Επωνυμίας : 

Συστήνουμε ίδιο Νομικό πρόσωπο στο Δήμο Καλυβιών 
του Νομού Αττικής με την επωνυμία «2η Ενιαία Σχολική Ε¬ 
πιτροπή 1ου, 2ου Γυμνασίου και Λυκείου του Δήμου Κα¬ 
λυβιών Αττικής». 

2. Σκοπός: 

Σκοπός του Νομικού Προσώπου είναι: 

Η διαχείριση πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

Η εκτέλεση μικρών έργων για επισκευή και συντήρηση 
διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για την λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
αυτών μονάδων. 

Η διαχείριση των εσόδων από την ενδεχόμενη εκμετάλ¬ 
λευση των σχολικών κυλικείων. 

3. Διοίκηση Νομικού Προσώπου : 

Το Νομικό πρόσωπο διοικείται από 11μελές Διοικητικό 
Συμβούλιο αποτελούμενο από: 

α) Τον εκάστοτε Δήμαρχο, ή άλλο αιρετό ή μη, που ορί¬ 
ζεται από αυτόν ως Πρόεδρο αυτού, 
β) Τον εκάστοτε Δ/ντή του 1ου Γυμνασίου, 
γ) Τον εκάστοτε Δ/ντή του 2ου Γυμνασίου. 
δ) Τον εκάστοτε Δ/ντή του Λυκείου, 
ε) Τον εκπρόσωπο του Συλλόγου Γονέων και Κηδεμό¬ 
νων μαθητών του 1 ου Γ υμνασίου. 

στ) Τον εκπρόσωπο του Συλλόγου Γονέων και Κηδεμό¬ 
νων μαθητών του 2ου Γ υμνασίου. 


ζ) Τον εκπρόσωπο του Συλλόγου Γονέων και Κηδεμό¬ 
νων μαθητών του Λυκείου. 

η) Έναν Δημότη, οριζόμενο από το Δημοτικό Συμβού¬ 
λιο. 

θ) Δύο Δημοτικούς Συμβούλους οριζόμενους από το 
Δημοτικό Συμβούλιο. 

ι) Τον εκπρόσωπο του Ιδμελούςτου Λυκείου. 

Η θητεία των μελών του Δ. Σ. ακολουθεί τη δημοτική πε¬ 
ρίοδο. 

4. Πόροι: 

Πόροι του Νομικού Προσώπου είναι: 
α) Η ετήσια επιχορήγηση του Δήμου, 
β) Η ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Περιουσία: 

Περιουσία του Νομικού Προσώπου είναι η υπάρχουσα 
κινητή και ακίνητη και αυτή που τυχόν θα αφιερωθεί. 

6. Εκπροσώπηση: 

Το Νομικό Πρόσωπο εκπροσωπείται στα Δικαστήρια και 
σε κάθε Δημόσια Αρχή, από τον Πρόεδρο του Δ. Σ. και 
όταν αυτός απουσιάζει ή κωλύεται από τον Αντιπρόεδρο. 

7. Ακροτελεύτια διάταξη: 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Καλυ¬ 
βιών. 

Ανακαλούμε τις αριθμ. 36157 / 96 και 36159 + 36155 
αποφάσεις μας. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Παλλήνη, 4 Ιουνίου 1999 

Με εντολή Γενικού Γραμματέα Περιφέρειας 
Ο Προϊστάμενος Διεύθυνσης 
ΑΘΑΝΑΣΙΟΣ ΤΑΓΑΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





